जैसलमेर जिले में सोमवार को कुछ हिस्सों में बारिश हुई तो पोकरण में धूलभरी आंधियों से अब भी राहत नहीं है। पोकरण और भणियाणा उपखंड क्षेत्र में चलने वाली आंधियों ने न सिर्फ जनजीवन को प्रभावित किया है बल्कि यातायात व्यवस्था को पूरी तरह से ठप कर दिया है। ग्रामीण क्षेत्रों से बाड़मेर के लिए चलने वाली बसों और टैक्सियां भी सड़कों पर जमा रेत के कारण काफी प्रभावित हुई है। सड़कों पर जमा रेत के कारण कई ढाणियां भी राजस्व गांवों से पूरी तरह से कट चुकी है। बाड़मेर जाने वाली बस और टैक्सियां भी बंद हैं। सड़कों पर जमा रेत के कारण जहां एक ओर वाहनों की आवाजाही बंद हो गई है वहीं दूसरी ओर लोगों को मजबूरी में ऊंट नगाड़ों पर यात्रा करनी पड़ रही है।